Astrium

Astrium, war eng 100-prozenteg Duechtergesellschaft vun der EADS. Si war op zivil a militäresch Raumfaartsystemer spezialiséiert.

 Geschicht 
Astrium gouf am Mee 2000 aus de Raumfaartberäicher vun der DASA gegrënnt. Hir Wuerzele ginn zeréck bis 1961 op d'Aarbechtsgemeinschaft Entwécklungsrank Nord (ERNO). Am Dezember 2006 gouf si an EADS Astrium an am Dezember 2010 nees an Astrium ëmgenannt.

Am Joer 2009 hat Astrium en Ëmsaz vu 4,8 Milliarden Euro erreecht a an huet ronn 15.000 Mataarbechter a Frankräich, Däitschland, Groussbritannien, Spuenien an an Holland beschäftegt. Am Joer 2011 gouf mat 16.623 Mataarbechter en Ëmsaz vu 4,967 Milliarden Euro agefuer (Ebit-Marge 5,4 %). (Quell: Handelsblatt vum 31.05.2012).

D'Kärgeschäft war an dräi Beräicher gegliddert: Astrium Space Transportation fir Drorakéiten a Weltraum-Infrastrukturen, Astrium Satellites fir Satellitten a Buedemsegmenter souwéi Astrium Services fir ëmfassend Enn-zu-Enn- a Méiwäert-Léisunge bei Sécherheets- a kommerzieller Satellittekommunikatioun an Netzwierker, Ekipement fir Héichsécherheets-Satellittekommunikatioun, moossgeschneidert Produkter an Déngschleeschtunge fir Geo-Informatiounen a weltwäit Déngschtleeschtunge fir Navigatioun. Ënner der Mark Astrium gouf och e Raumschëff fir Weltraumtouristen ugebueden.

Astrium gouf am Januar 2014 mat Cassidian an Airbus Military zesummegeluecht, a besteet zanterhir als neit Airbusdepartement, Airbus Defencen and Space, deem säin Haaptsëtz zu München ass.

 Geschäftsberäicher 
Astrium gliddert sech an dräi Geschäftsberäicher:
 Astrium Satellites (ASL) fir Satellitten a Buedemsegmenter
 Astrium Space Transportation (AST) fir Drorakéiten a Weltraum-Infrastrukturen
 Astrium Services (ASV) fir d'Entwécklung a Liwwerung vu satellittebaséierten Déngschtleeschtunge fir militäresch a kommerziell Zwecker souwéi weltwäit Déngschtleeschtunge fir d'Navigatioun

 Produktpalett 
 Drorakéiten (kommerziell a militäresch, inklusiv fir déi franséisch strateegesch Marinn – FOST): Ariane (Rakéit)
 Orbitalsystemer: Columbus (ISS) an den Automated Transfer Vehicle
 ENS-Satellitten (Äerdobservatioun, Navigatioun a Wëssenschaft), Gaia a Rosetta
 Telekommunikatiounssatellitten
 Undriffssystemer a Raumfaartausrëschtung

 Standplazen 
 Däitschland: Backnang, Bremen, Friedrichshafen/Immenstaad am Bodensee, Jena, Lampoldshausen, Ottobrunn, Potsdam, Rostock, Trauen
 Frankräich: Vélizy, Les Mureaux, Bordeaux, Toulouse
 Franséisch-Guayana: Kourou
 Groussbritannien: Portsmouth, Stevenage
 Spuenien: Madrid

 Duechterentreprisen 
 Arianespace (Astrium Space Transportation 28,6 %), de Verkeefer vun den Drorakéiten Ariane 5 a Vega
 CILAS
 Dutch Space (Astrium Space Transportation 100 %), en Hiersteller vun Solarpanelen, Rakéitekomponenten an Instrumenter fir wëssenschaftlech Satellitten
 EADS CASA Espacio
 EADS Sodern
 Eurockot (Astrium Space Transportation 51 %), de Verkeefer vun der russescher Drorakéit Rockot
 Infoterra alen Numm vun Astrium Services, Friedrichshafen
 Jena-Optronik
 ND SatCom (75,1 %)
 NGL Prime S.p.A. (50 %)
 Paradigm Secure Communications Ltd (Astrium Services 100 %), en Ubidder vu militärescher Satellittekommunikatioun
 RST Rostock System-Technik (100 %), eng Technologieentreprise am Beräich Loft- a Raumfaart
 Spotimage
 Starsem (Astrium Space Transportation 35 %), de kommerziellen Ubidder vun der russescher Sojus-Rakéit
 Tesat-Spacecom (100 %), en Hiersteller vu Notzlaaschte fir Kommunikatiounssatellitten

 Um Spaweck 

 Astrium

Kategorie:Raumfaart
Kategorie:EADS